Chadwick Boseman

Chadwick Aaron Boseman () lâi ovtâstumstaatâlâš čaittâleijee, kiäm tobdeh pyeremustáá suu T'Challa/Black Panther roolâst Marvel-elleekuuvijn. Sun čaittâlij meid maaŋgâid ikonisâš oovdâstjottee čapis ulmuid tego James Brown (elleekooveest Get on Up), Jackie Robinson (elleekooveest 42) já Thurgood Marshall (elleekooveest Marshall).‘Black Panther’ Star Chadwick Boseman Dies of Cancer at 43 The New York Times, 28.8.2020. Čujottum 29.8.2020. (eŋgâlâskielân)

 Eellim 
Chadwick Boseman šoodâi Andersonist, Maadâ-Carolinast Carolyn já Leroy Bosemanân. Sun lâi nuorâmus perruu kuulmâ viljiist. Luvâttuvâst Boseman lâi korrâ spellâđ kooripáálu, mutâ ij juátkám ton karrieerist tast maŋa ko suu ustev já juávhudâhskippáár jaamij, ko kiinii paajij suu. Boseman čäliškuođij kooripáálu saajeest já tienuuvt kieđâvušâi tobdoidis. Nuuvtpa ko koolgâi valjiđ juátku-uápuid, te sun meridij moonnâđ luuhâđ taiđuu Howard Universityn, juurdân šoddâđ stivrejeijen. Tobbeen sun valmâštui ive 2000. Ive 1998 sun juuđij meid Oxford čaittâlemkuursâ.'Black Panther' star Chadwick Boseman dies at 43 CNN 29.8.2020. Čujottum 29.8.2020. (eŋgâlâskielân)

 Karrieer 
Boseman varrij New Yorkân, kost sun lâi mieldi páihálijn teatterijn. Siämmáá ääigi sun finniiškuođij kyessiroolâid maaŋgâlágán TV-rááiđuin tego Law & Order, CSI: NY já ER.Chadwick Boseman, ‘Black Panther’ Star, Dies at 43 Variety 28.8.2020. Čujottum 29.8.2020. (eŋgâlâskielân)

Aaigân ovdediđ jieijâs karrieer, Boseman varrij Los Angelesân ive 2008.Chadwick Boseman Biography IMDb (eŋgâlâskielân) Siämmáá ive sun finnij roolâ TV-rááiđust Lincoln Heights já Floyd Little -roolâ elleekooveest The Express - suu vuosmuš roolâ kuhes elleekooveest. Tehálâš elleekove sunjin lâi ive 2013 puáttám 42, mast sun čaittâlij vuosmuu čapis pesipálluspellee, kii speelâi Major Leaguest: Jackie Robinson. 

 Jäämmim 
Ive 2016 Bosemanân diagnosistui kuálmád tääsi kossâčuálipuurâs, mast sun ij kuássin muštâlâm almolávt. Sun eelij maŋgii čuopâdâsâin já kemoterapiain elleekovepyevtittâsâi kooskâst já tai ääigi. Boseman jaamij päihistis.Black Panther -elokuvan tähti Chadwick Boseman on kuollut 43-vuotiaana Helsingin Sanomat, 29.8.2020. Čujottum 29.8.2020. (suomâkielân) 

Filmografia

Elleekoveh Ihe Nommâ Roolâ 2008 The Express Floyd Little 2013 The Kill Hole luutnant Samuel Drake 42 Jackie Robinson 2014 Draft Day Vontae Mack Get on Up James Brown 2016 Gods of Egypt Thot Captain America: Civil War T'Challa/Black Panther Message from the King Jacob King 2017 Marshall Thurgood Marshall 2018 Black Panther T'Challa/Black Panther Avengers: Infinity War 2019 Avengers: Endgame 21 Bridges Andre Davis 2020 Da 5 Bloods Norman Earl ”Stormin’ Norm” Holloway

Televisiorááiđuh Ive Nommâ Roolâ 2003 All My Children Reggie Porter Montgomery #1 Third Watch David Wafer  2004 Law & Order Foster Keyes 2006 CSI: NY Rondo2008 ER Derek Taylor Cold Case Dexter ’Dex’ Collins  2008–2009 Lincoln Heights Nathaniel ”Nate” Ray 2009 Lie to Me Cabe McNeil 2010 Persons Unknown Graham McNair The Glades Michael Richmond 2011 Castle Chuck Russell Detroit 1-8-7 Tommy Westin Justified Ralph ’Flex’ Beeman Fringe Mark Little / Cameron James  2021 What If...? 

 Fáádást eres soojijn 



 Käldeeh 

Luokka:Ive 1976 šoddâmeh
Luokka:Ive 2020 jämimeh
Luokka:Ovtâstumstaatâliih čaittâleijeeh